અમદાવાદ: સવર્ણો માટે 10 ટકા અનામતની જાહેરાત બાદ આજે મુખ્યમંત્રી આનંદીબેન પટેલના નિવાસસ્થાને પાટીદાર આગેવાનો અને સરકાર વચ્ચે એક બેઠકનું આયોજન કરાયું હતું. બેઠકમાં હાર્દિક પટેલને જેલમુક્તિ માટે અને પાટીદાર અનામત આંદોલન અંગે ચર્ચા કરવામાં આવી હોવાનું જાણવા મળ્યું છે. આ મીટિંગ પાંચ ધાર્મિક સંસ્થાના અગ્રણીઓ પણ હાજર રહ્યા હતાં. જ્યારે પાટીદાર અગ્રણીઓ જયરામ પટેલ, મુકેશ પટેલ પણ હાજર રહ્યા હતાં. ગઇકાલે ત્રણ પાટીદારોને જામીન પર મુક્ત કરવામાં આવ્યા હતાં, ત્યારે હવે હાર્દિકને પણ મુક્ત કરાવાય એવી સંભાવનાઓ જોવા મળી રહી છે.